Zahtjev za upis u vrtić s potrebnom dokumentacijom predaje se putem online obrasca, a ukoliko to nije moguće, može se dostaviti i u papirnatom obliku poštom ili u sandučić na adresu A. Mihića 5 a, Opatija.

* Pri upisu se **obvezno** predaje sljedeća dokumentacija:
* **ZAHTJEV ZA UPIS**– putem online obrasca odnosno u papirnatom obliku
* **Ispunjeni UPITNIK ZA RODITELJE NOVOUPISANE DJECE – INCIJALNI UPITNIK**

Uvid u **adresu prebivališta** za članove obitelji provest će Vrtić u suradnji s osnivačem

* Dokumenti potrebni za **bodove** odnosno **ostvarivanje prednosti pri upisu**:
* **DJECA ZAPOSLENIH RODITELJA I REDOVNE STUDENTE/UČENIKE** –elektronički zapis/potvrda Hrvatskog zavoda za mirovinsko osiguranje o trenutačnom zaposlenju roditelja ne stariji od 30 dana od podnošenja Zahtjeva za upis; za roditelje zaposlene u inozemstvu službeni prijevod odgovarajuće potvrde kojom se dokazuje činjenica postojanja ugovora o radu, odnosno činjenica mirovinskog osiguranja temeljenog na radu ne stariji od 30 dana od podnošenja Zahtjeva za upis; za redovne studente/učenike potvrdu fakulteta/škole o statusu redovnog studenta/učenika ne stariju od 30 dana od podnošenja Zahtjeva za upis; za roditelje zaposlene u smjenama potvrdu poslodavca o smjenskom radu za oba roditelja ne stariju od 30 dana od podnošenja Zahtjeva za upis **(3 boda za svakog zaposlenog roditelja)**
* **DJECA U GODINI PRIJE POLASKA U ŠKOLU** – utvrđuje vrtić na temelju datuma rođenja djeteta **(3 boda)**
* **DJECA SAMOHRANIH RODITELJA** – preslika smrtnog lista, smrtovnice ili izvatka iz matice umrlih za preminulog roditelja ili drugo uvjerenje nadležnog tijela kojim se dokazuje da roditelj sam skrbi i uzdržava dijete **(3 boda)**
* **DJECA U UDOMITELJSKOJ OBITELJI** – preslika rješenje nadležnog tijela da je dijete u udomiteljskoj obitelji **(2 boda)**
* **DJECA S TEŠKOĆAMA U RAZVOJU** – preslika mišljenja stručnog povjerenstva osnovanog po propisima iz područja socijalne skrbi ili odgovarajući medicinski i drugi nalaz, mišljenje i rješenje nadležnih tijela, ustanova i vještaka **(2 boda)**
* **DJECA IZ OBITELJI S TROJE I VIŠE DJECE** – preslika izvatka iz matične knjige rođenih ostale djece u obitelji; za uzdržavanu punoljetnu djecu na redovitom školovanju do 26 godine života potvrda o redovitom školovanju ne starija od 30 dana od podnošenja Zahtjeva za upis **(1 bod)**
* **DJECA RODITELJA KOJI PRIMA DOPLATAK ZA DJECU** – rješenje ili potvrda Hrvatskog zavoda za mirovinsko osiguranje o pravu na dječji doplatak za tekuću godinu **(1 bod)**
* **DJECA RODITELJA ŽRTAVA ILI INVALIDA DOMOVINSKOG RATA** – rješenje nadležnog ministarstva o statusu invalida Domovinskog rata **(1 bod)**

Prema broju bodova, od većeg k manjem, popunjavaju se slobodna mjesta u vrtiću.

Redoviti upisi svake se godine provode u proljetnim mjesecima. No, Zahtjev za upis može se predati i **izvan upisnog roka** te će se dijete, ovisno o popunjenosti vrtića, upisati u vrtić ili staviti na listu čekanja. No, dijete će se lakše upisati tijekom redovitih upisa jer tada ima najviše slobodnih mjesta.